પ્રાચીન જ્યોતિષીઓના મત પ્રમાણે સર્વ ગ્રહ પૃથ્વીની આસપાસ ફરે છે. તેનો ક્રમ છેલ્લેથી લઈએ તો શનિ, ગુરુ, મંગળ, રવિ, શુક્ર, બુધ અને ચંદ્ર છે. આમાંનો પહેલો શનિ લઈને પછી ચોથો ગ્રહ ફરી ફરી લઈએ તો સાતે વાર આપણા ક્રમ પ્રમાણે આવશે. દિવસના ૨૪ ભાગ કરીને તે પ્રત્યેક ભાગને હોરા સંજ્ઞા અપાય છે અને તે હોરાના સ્વામી તરીકે શનિ ઇત્યાદિ ગ્રહ ઉપર દર્શાવેલા ક્રમ‌ પ્રમાણે માને છે અર્થાત્ એ રીતે લેતાં એક દિવસમાં સર્વે ગ્રહો અનુક્રમે ત્રણ વાર સ્વામી થાય છે, ત્યારે એકવીસ કલાક પૂરા થાય છે. તે પછીના બાકી રહેલા ત્રણ કલાકમાં એકવીસમાં કલકના સ્વામી થયેલા ગ્રહ પછીના ત્રણ ગ્રહો અનુક્રમે સ્વામી થાય છે.